Židovský exodus z arabských krajín

Židovský exodus z arabských krajín odkazuje na vyhnanie a masový odchod Židov, prevažne Sefardov a Mizrachi, z arabských a islamských krajín. Táto migrácia začala koncom 19. storočia, ale masovejšie rozmery dosiahla po Vojne o nezávislosť v roku 1948. Podľa štatistik žilo v roku 1939 v arabských krajinách približne 1,7 miliónov Židov. Podľa oficiálnych arabských štatistik opustilo svoje domovy od roku 1948 do začiatku 70. rokov okolo 856 000 Židov. Zhruba 680 000 týchto Židov sa usadilo v Izraeli. Ich potomkovia a potomkovia iránskych a tureckých Židov tvoria populáciu v počte 3,06 miliónov obyvateľov z celkovej židovskej populácie 5,3 miliónov.  Rozloha pozemkov, ktoré boli v týchto krajinách židovským majetkom, sa odhaduje na 100 tisíc km² (štvornásobok rozlohy Štátu Izrael). Židia, ktorí opustili arabské krajiny, boli veľakrát súčasťou komunít, ktoré v daných krajinách pobývali po tisícročia. Po vyhlásení nezávislosti Izraela sa v týchto krajinách stala pre Židov situácia neznesiteľná. Židia boli perzekvovaní a v mnohých štátoch prebiehali protižidovské búrky. V Iraku bol dokonca sionizmus prehlásený za hrdelný zločin.

 Dôvody k emigrácii 
Násilie a diskriminácia Židov sa v arabských krajinách rozrastali už pred rokom 1948, ale roku 1948 sa začali výrazne rozmáhať a to navzdory faktu, že Židia boli domorodí obyvatelia a väčšina z nich mala občianstvo daného štátu. Veľakrát boli tieto protižidovské akcie podporované a schvaľované štátom, inokedy zas boli dôsledkom protižidovských nálad ne-Židov. Nasledovalo prenasledovanie, týranie, perzekúcie a zabavovanie majetku. V reakcii na toto zaobchádzanie zo strany arabských štátov vyzývali sionisti na židovskú imigráciu z arabských krajín do Izraela. Veľká väčšina Židov žijúcich v arabských štátoch nakoniec emigrovala do novo vzniknutého Štátu Izrael.

Tento proces sa výrazne urýchlil, keď arabské krajiny, predtým pod francúzskou, britskou a talianskou koloniálnou nadvládou, získali nezávislosť. Protižidovské nálady sa v arabských štátoch výrazne zhoršili vďaka arabsko-izraelským vojnám. Niekoľko rokov po Šesťdňovej vojne z roku 1967 ostal v arabských krajinách len nepatrný zlomok predchádzajúcej židovskej populácie. Židovská populácia bola v arabských krajinách zredukovaná z takmer milióna v roku 1948 na zhruba 16 tisíc v roku 1991. Niektorí ľudia vidia medzi židovským exodom z arabských krajín historickú paralelu medzi palestínskym exodom počas Vojny o nezávislosť. Iní toto porovnanie odmietajú ako príliš zjednodušujúce.

 Štatistiky 
+ Židovská populácia v arabských krajinách: 1948, 2001 a 2008 Štát alebo oblasť Židovská populácia1948 % židovskej populácie 1948 Odhad židovskej populácie2001 Odhad židovskej populácie 2008 Aden 8 000  ~ 0  Alžírsko 140 000 1,6% ~0  Bahrajn 550-600 0,5% 36 Ostáva zhruba 30.Viac tu: Židia v Bahrajne Egypt 75 000-80 000 0,4% ~100  Ostáva menej ako 100. Irak 135 000-140 000 2,6% ~200 20 v Bagdade a menej ako 100 celkom.Viac tu: Židia v Iraku Jemen 45 000-55 000 1,0% ~200  Niekoľko stoviek ostáva. Katar ? ? ?  Niekoľko málo Židov. Libanon 5 000-20 000 0,4-1,5% < 100  Zhruba 40 v Bejrúte.  Líbya 35 000-38 000 3,6% 0  Maroko 250 000-265 000 2,8% 5 230  Menej ako 7 tisíc. Sýria 15 000-30 000 0,4-0,9% ~100  ostáva menej ako 30  Tunisko 50 000-105 000 1,4-3,0% ~1 000  V roku 2004 zhruba 1 500 ostávalo. Celkom 758 000-881 000  <6 500 <8 600+

+ Židovská populácia v nearabských moslimských krajináchch: 1948 a 2001 Štát alebo oblasť Židovská populácia1948 Odhad židovskej populácie2001 Odhad židovskej populácie2008 Afganistan 5 000  1 Irán 70 000-120 000 100 000  140 000–150 000  11 000-40 000 ostáva menej ako 40 000 Pakistan 2 000   neznáme Turecko 80 000  18 000-30 000

 Referencie 

 Pozri aj 
 Arabsko-izraelské vojny
 Ma'abara
 Židovská populácia

 Zdroj 


Kategória:Alija
Kategória:Antisemitizmus
Kategória:Arabsko-izraelský konflikt
Kategória:Dejiny Izraela
Kategória:Dejiny Židov
Kategória:Izraelsko-palestínsky konflikt